Apstiprināts ar

Valsts izglītības attīstības aģentūras

iepirkumu komisijas

24.04.2025. lēmumu nr. 1

**NOTEIKUMI**

Rīgā, Dokumenta datums ir pēdējā pievienotā droša elektroniskā paraksta un tā laika zīmoga datums

**Izsoles noteikumi nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās**

1. **Noteikumos lietotie termini**
2. **Svētki** – XIII Latvijas Skolu jaunatnes dziesmu un deju svētki, kas norisināsies Rīgā no 2025. gada 5. jūlija līdz 13. jūlijam.
3. **Rīkotājs** – Izsoles un Svētku rīkotājs ir Valsts izglītības attīstības aģentūra (turpmāk - VIAA), reģistrācijas Nr. 90001800413, Juridiskā adrese: Rīga, Vaļņu iela 1, LV-1050, (turpmāk – Rīkotājs).
4. **Karsto dzērienu tirdzniecības automāts** – karsto dzērienu (t.sk., kafijas, kafijas dzērienu, tējas u.tml.) tirdzniecības pašapkalpošanās automāts.
5. **Noteikumi** – šie izsoles noteikumi nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās.
6. **Nomas tiesības** – tiesības izvietot un tirgot karstos dzērienus Karsto dzērienu tirdzniecības automātos atbilstoši šo Noteikumu prasībām.
7. **Nomas objekts** – Svētku norises vietās Rīkotāja paredzētās vietas Karsto dzērienu tirdzniecības automātu izvietošanai un izmantošanai.
8. **Dalībnieks** – izsoles dalībnieks, kurš ir reģistrēts dalībai izsolē Noteikumos norādītā kārtībā.
9. **Izsoles komisija** – Rīkotāja izveidota izsoles komisija, kurai ir Noteikumos norādītās tiesības un pienākumi.
10. **Izsoles uzvarētājs** – Dalībnieks, kurš ieguvis Nomas tiesības.
11. **Vispārīgie noteikumi**
12. Noteikumi nosaka kārtību, kādā izsolē vairāksolīšanā (izsolē ar augšupejošo soli) tiek pārdotas Nomas tiesības.
13. Izsoles mērķis – par iespējami augstāko cenu nodot Nomas tiesības, saskaņā ar šiem Noteikumiem.
14. Kontaktpersona, kura ir pilnvarota sniegt informāciju par Noteikumiem un izsoles norisi – Andris Liepiņš, e-pasts: andris.liepins@viaa.gov.lv
15. Izsoli izsludina, ievietojot sludinājumu par izsoli rīkotāja tīmekļa vietnē [www.viaa.gov.lv](http://www.viaa.gov.lv).
16. **Izsoles komisija, tās tiesības un pienākumi**
17. Izsoles komisija darbojas saskaņā ar Noteikumiem. Tā sastāv no 3 (trīs) komisijas locekļiem. Izsoles komisijai ir tiesības pieaicināt izsoles vadītāju.
18. Izsoles komisijas vadītājs izsoles norises dienā apstiprina izsoles rezultātus.
19. Izsoles komisijas locekļi lēmumus pieņem ar vienkāršu balsu vairākumu. Katram komisijas loceklim ir viena balss.
20. Izsoles komisijai ir tiesības pagarināt pieteikšanās termiņu dalībai izsolē, ja Noteikumos norādītajā termiņā izsolei nav pieteicies neviens Dalībnieks.
21. Izsoles komisijas sekretariāta funkcijas nodrošina Rīkotājs. Izsoles komisijas locekļi atalgojumu par darbu Izsoles komisijā nesaņem.
22. Izsoles komisijas locekļi pieņem lēmumus, ievērojot ētikas un sabiedrībā vispārpieņemtās normas, kā arī atturas no lēmuma pieņemšanas, ja konstatēts interešu konflikts, par ko nekavējoties informē Rīkotāju.
23. **Prasības izsoles dalībniekam**
24. Lai reģistrētos dalībai izsolē, komersantam jāatbilst šādām prasībām:
    1. tā apgrozījums no Karsto dzērienu tirdzniecības automātu darbības pēdējo 3 (trīs) gadu laikā ir bijis ne mazāks kā 50 000 (piecdesmit tūkstoši) eiro;
    2. tas nodrošina iespēju Karsto dzērienu tirdzniecības automātu lietotājiem norēķināties kā ar skaidru naudu, tā ar maksājumu kartēm;
    3. tam nav pasludināts maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai likvidācijas process;
    4. tam Latvijā vai valstī, kurā tas reģistrēts, nav nodokļu parādu, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro.
25. **Pieteikšanās dalībai izsolē**
26. Lai pieteiktos dalībai izsolē, komersants iesniedz Noteikumu 23. punktā norādītos dokumentus Noteikumu 22. punktā norādītajā termiņā un kārtībā.
27. Dokumentus var iesniegt, sākot ar dienu, kad Rīkotājs publicējis sludinājumu par izsoli un šos Noteikumus, **līdz 2025. gada 7. maijam (ieskaitot):**
    1. personīgi iesniedzot Valsts izglītības attīstības aģentūrā: Rīga, Aspazijas bulvārī 24, LV-1050, katru darba dienu no plkst. 9:00 līdz 15:00;
    2. nosūtot uz elektroniskā pasta adresi: andris.liepins@viaa.gov.lv.
28. Iesniedzamie dokumenti:
    1. pieteikums (aizpildīta Noteikumu 1.pielikumā pievienotā forma), kuru paraksta komersanta paraksttiesīgā vai pilnvarotā persona (pārstāvis);
    2. pārstāvja pilnvaras oriģināls (ja pieteikumu paraksta pārstāvis);
    3. ārvalstu pretendentam – kompetentas attiecīgās valsts institūcijas izsniegta dokumenta, kas apliecina, ka komersantam ir juridiskā rīcībspēja un tiesībspēja izsoles rezultātā slēgt līgumu, apliecināta kopija;
    4. apliecinājums (brīvā formā) par to, ka apgrozījums no Karsto dzērienu tirdzniecības automātu darbības pēdējo 3 (trīs) gadu laikā ir bijis ne mazāks kā 50 000 (piecdesmit tūkstoši) eiro.
    5. apliecinājums (brīvā formā) par to, ka Karsto dzērienu tirdzniecības automātu lietotājiem ir iespēja par Karsto dzērienu automātā iegādātajiem produktiem norēķināties kā ar skaidru naudu, tā ar maksājumu kartēm.
    6. apliecinājums (brīvā formā) par to, ka tam nav pasludināts komersanta maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai uzsākts likvidācijas process valstī, kurā komersants reģistrēts, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 eiro.
29. Dokumenti jāiesniedz latviešu valodā. Svešvalodā izdotam dokumentam jāpievieno apliecināts tulkojums.
30. **Reģistrācija izsolei**
31. Izsolei tiek reģistrēts komersants, kurš ir iesniedzis Noteikumu 23. punktā norādītos dokumentus un atbilst Noteikumu 20. punktā norādītajām prasībām.
32. Reģistrācijai iesniegtie dokumenti netiek atdoti komersantam (tostarp, ja komersants netiek reģistrēts dalībai izsolē vai izsolei nereģistrējas, vai izsolē nepiedalās).
33. Rīkotājs Dalībnieku reģistrē izsoles dalībnieku, norādot šādas ziņas:
    1. reģistrācijas kārtas numuru;
    2. pilnu nosaukumu, uzņēmuma reģistrācijas numuru, juridisko adresi;
    3. pilnvarotās personas (pārstāvja) vārdu, uzvārdu, tālruņa numuru;
    4. atzīmi par iesniegtajiem dokumentiem.
34. Izsoles dienā, pirms izsoles sākuma un ieejas izsoles norises vietā, Rīkotāja pilnvarotā persona izsniedz Dalībniekam Dalībnieka reģistrācijas apliecību dalībai izsolē, kurā ir šādi rekvizīti:
    1. reģistrācijas kārtas numurs;
    2. pilns nosaukums;
    3. izsoles norises laiks un vieta;
    4. izsoles reģistrācijas apliecības izdošanas datums un izsoles komisijas locekļa paraksts.
35. Rīkotājs līdz izsoles sākumam nav tiesīgs izpaust jebkādas ziņas par Dalībnieku.
36. Reģistrējoties izsolei/piekrītot dalībai Izsoles komisijā, persona piekrīt Noteikumos noteiktajai kārtībai un izsoles rīkošanas un norises, Līguma noslēgšanas un izpildes/Izsoles komisijas darba organizēšanai nepieciešamo personu datu nodošanai Rīkotājam.
37. **Izsoles priekšmets un sākuma cena**
38. **Izsoles priekšmets** ir **Nomas tiesības** (turpmāk arī – Izsoles priekšmets) Noteikumos un līguma (turpmāk – Līgums) projektā noteiktajā apjomā un kārtībā.
39. **Izsoles priekšmeta sākuma cena ir 2000 (divi tūkstoši) eiro**, neieskaitot pievienotās vērtības nodokli (21%). Izsoles priekšmeta sākuma cenu ir novērtējusi un noteikusi Izsoles komisija.
40. Informācija par Nomas objektu (datums un laiks, no kura līdz kuram Izsoles uzvarētājs nodrošinās Karsto dzērienu tirdzniecības automātu darbību; pasākums un tā norises vieta; āra un iekštelpu Karsto dzērienu tirdzniecības automātu skaits):

|  |  |  |  |  |  |  |  |
| --- | --- | --- | --- | --- | --- | --- | --- |
| **DATUMS\*** | | **LAIKS\*** | | **PASĀKUMS** | **NORISES VIETA** | **SKAITS** | |
| no | līdz | no | līdz | **ĀRA KARSTO DZĒRIENU TIRDZNIECĪBAS AUTOMĀTI** | **IEKŠTELPU KARSTO DZĒRIENU TIRDZNIECĪBAS AUTOMĀTI** |
| 6. jūl. | 13. jūl | 10:00 | 22:00 | Svētki Vērmanes dārzā | Vērmanes dārzs | 3 | x |
| 7. jūl. | 12. jūl. | 7:30 | 22:30 | Deju lielkoncerta "Es atvēru Laimas dārzu" mēģinājumi un koncerti | Daugavas stadions | 4 | x |
| 8. jūl. | 8. jūl. | 12:00 | 19:00 | Kokļu mūzikas koncerta “Dzīslojums” ģenerālmēģinājums un koncerts | Dailes teātris | x | 1 |
| 11.07. | 11.07. | 18:00 | 20:00 | Akordeonu mūzikas koncerts “Skan akordeons” | Dailes teātris | x | 1 |
| 8.07. | 13.07. | 8:00 | 21:30 | Noslēguma koncerta “TE-AUST" mēģinājumi un koncerts | Mežaparka Lielā estrāde | 3 | 2 |

**\*** *Datums un laiks var tikt mainīts un precizēts.*

1. Izsoles uzvarētājs iegūst tiesības izvietot Nomas objektā Karsto dzērienu tirdzniecības automātus un tirgot karstos dzērienus, Rīkotāja norādītajās vietās.
2. **Tirdzniecības noteikumi**
3. Izsoles uzvarētājam jānodrošina atbilstība šādiem noteikumiem:
   1. Aizskatuvē izvietotajiem Karsto dzērienu tirdzniecības automātiem visās dienās dārgākā karstā dzēriena cena nedrīkst pārsniegt 0,80 EUR (t.sk. PVN).
   2. Dienās, kad tiek uzstādīta vai demontēta skatuve, visiem Karsto dzērienu tirdzniecības automātiem dārgākā karstā dzēriena cena nedrīkst pārsniegt 0,80 EUR (t.sk. PVN).
   3. Citā laikā, visiem Karsto dzērienu tirdzniecības automātiem dārgākā karstā dzēriena cena nedrīkst pārsniegt 2,00 EUR (t.sk. PVN).
   4. Karsto dzērienu tirdzniecības automātos jābūt cita starpā pieejamām krūzēm ar vismaz 360 ml tilpumu.
   5. Karsto dzērienu tirdzniecības automātiem ir jābūt nevainojamā tehniskā stāvoklī. Izsoles uzvarētājs nodrošina Karsto dzērienu tirdzniecības automātu nepārtrauktu uzraudzību un apkalpošanu (t.sk., ūdens uzpildi, kafijas papildināšanu, atkritumu savākšanu).
   6. Visi Karsto dzērienu tirdzniecības automāti ir jāaprīko uz Izsoles uzvarētāja rēķina ar Svētku simboliku un dizainu atbilstoši Rīkotāja norādījumiem.
   7. Izsoles uzvarētājam ir jāsedz izdevumi par Karsto dzērienu tirdzniecības automātu elektrības patēriņu; Rīkotājs negarantē ūdens un kanalizācijas pieslēgumus karsto dzērienu tirdzniecības automātiem.
4. Rīkotājs, pēc Izsoles uzvarētāja pieprasījuma, kas jāveic līdz 2025. gada 15. jūnijam, nodrošina Izsoles uzvarētāju ar caurlaidēm transportam un personālam, ciktāl tas nepieciešams Karsto dzērienu tirdzniecības automātu atvešanai, apkopei un aizvešanai, Izsoles uzvarētājam un Rīkotājam vienojoties par caurlaižu skaitu un to izmantošanas noteikumiem.
5. Šeit minētie noteikumi nav izsmeļoši un var tikt precizēti un papildināti, slēdzot līgumu ar Izsoles uzvarētāju vai vēlāk.
6. **Izsoles veids, maksāšanas līdzekļi un izsoles solis**
7. Izsoles veids – mutiska izsole ar augšupejošu soli. Izsoles priekšmeta izsolē notiek vairāksolīšana.
8. Maksāšanas līdzeklis izsolē ir eiro.
9. Maksāšanas kārtība un noteikumi norādīti Līgumā.
10. **Izsoles solis** (cenas pieaugums katrā nākamajā solījumā) Nomas objektam ir **1000 (viens tūkstotis) eiro**.
11. Nosolītā cena par Izsoles priekšmetu tiks aplikta ar pievienotās vērtības nodokli.
12. **Izsoles norise**
13. Izsoles laiks un vieta – pirmā izsole notiks 2025. gada 8. maijā plkst. 10.00 Valsts izglītības attīstības aģentūrās Sadarbības projektu departamenta telpās, Aspazijas bulvārī 24, Rīgā, LV-1050 (ieeja no Teātra ielās puses).
14. Izsolē ir tiesības piedalīties tikai vienam reģistrētā izsoles dalībnieka pārstāvim, kuram jāuzrāda personu apliecinošs dokuments un dokuments, kas apliecina tā pārstāvības tiesības.
15. Izsoles norises telpā drīkst atrasties izsoles komisijas locekļi un sekretārs – protokolists, izsoles vadītājs un personas, kuras ir saņēmušas dalībnieka reģistrācijas apliecību.
16. Izsoles sekretārs:
    1. veic dalībnieka pārstāvja identifikācijas un pārstāvību tiesību pārbaudi, pieprasot uzrādīt attiecīgus dokumentus;
    2. sastāda dalībnieku sarakstu;
    3. izsniedz dalībnieka solīšanas karti ar numuru. Solīšanas kartes numurs atbilst dalībnieka reģistrācijas apliecībā ierakstītajam dalībnieka reģistrācijas kārtas numuram.
17. Dalībnieku sarakstā norāda dalībnieka: nosaukumu, pārstāvja vai pilnvarotās personas vārdu un uzvārdu, reģistrācijas kartes numuru.
18. Izsoles gaita tiek protokolēta. Izsoles protokolā atspoguļo visas Izsoles komisijas priekšsēdētāja, izsoles vadītāja un dalībnieku darbības izsoles gaitā. Protokolu paraksta visi izsoles komisijas locekļi.
19. Izsoles komisijas vadītājs, atklājot izsoli iepazīstina ar Izsoles komisijas sastāvu, salīdzina izsoles reģistrācijas un dalībnieku sarakstu, un paraksta dalībnieku sarakstu, nozīmē izsoles vadītāju.
20. Izsole var notikt, ja izsolei ir reģistrējies un izsolē ir ieradies vismaz viens dalībnieks.
21. Uzskatāms, ka dalībnieks, kurš nav ieradies uz izsoli vai nokavējis izsoles priekšmeta solīšanas sākumu, ir atteicies no dalības izsolē.
22. Izsoles vadītājs, pirms izsoles sākuma, informē dalībniekus par to, ka noslēgt Līgumu priekšroka un tiesības būs tam dalībniekam, kurš par Izsoles priekšmetu nosola visaugstāko cenu, kas ir augstāka par izsoles priekšmeta sākuma cenu.
23. Izsoles vadītājs īsi raksturo izsoles priekšmetu, paziņo izsoles priekšmeta sākuma cenu, kā arī izsoles soli. Pēc izsoles vadītāja ziņojuma sākas solīšanas process.
24. Ja izsoles vadītājs konstatē, ka uz izsoli ieradies tikai viens dalībnieks, izsoles vadītājs piedāvā dalībniekam solīt, un dalībnieks kļūst par Izsoles uzvarētāju, ja ir pārsolījis izsoles priekšmeta sākuma cenu par izsoles soli.
25. Izsoles vadītājs nosauc izsoles priekšmeta sākuma cenu un jautā: “Kurš sola vairāk?”.
26. Pārsolīšanu dalībnieki veic ar soli, kas ir noteikts izsoles noteikumos. Solīšana atļauta tikai pa vienam izsoles solim.
27. Dalībnieki solīšanas procesā paceļ savu solīšanas karti. Katrs šāds solījums ir dalībnieka apliecinājums tam, ka viņš palielina izsoles priekšmeta sākuma cenu par izsoles soli.
28. Dalībnieks ir saistīts ar savu solījumu, kamēr kāds to nepārsola. Citam dalībniekam to pārsolot, iepriekšējās cenas solītājs atsvabinās no savas saistības.
29. Izsoles vadītājs paziņo dalībnieka – solītāja reģistrācijas numuru un piedāvāto cenu, pabeidzot paziņojumu ar vārdiem: „vienreiz”, „divreiz”, „trīsreiz”, un fiksē to ar āmura piesitienu.
30. Ja neviens no dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko solīto cenu un fiksē to ar āmura piesitienu.
31. Pēc āmura trešā piesitiena, izsoles priekšmeta pirkšanas tiesības ir piešķirtas dalībniekam, kurš solījis pēdējo augstāko cenu. Dalībnieka reģistrācijas numurs un solītā cena tiek ierakstīti izsoles protokolā.
32. Izsoles vadītājs nekavējoties uzaicina Izsoles uzvarētāju uzrādīt komisijai savu dalībnieka reģistrācijas apliecību un ar savu parakstu apliecināt izsoles protokola pielikumā norādītās cenas atbilstību nosolītajai cenai. Ja dalībnieks neparakstās izsoles protokola pielikumā pretī nosolītajai cenai par nosolīto Izsoles priekšmetu, uzskatāms, ka viņš atteicies no nosolītā un par Izsoles uzvarētāju atzīstams dalībnieks, kas solījis iepriekšējo augstāko cenu.
33. Izsoles procesa gaitā, atsakoties no turpmākās solīšanas, katrs dalībnieks izsoles protokola pielikumā ar parakstu apstiprina savu pēdējo nosolīto cenu.
34. Izsoles komisija izsoles protokolu apstiprina 7 (septiņu) darba dienu laikā pēc izsoles.
35. **Nenotikusi izsole**
36. Izsole atzīstama par nenotikušu, ja:
    1. izsole nav izsludināta Noteikumos noteiktajā kārtībā;
    2. izsolei nav reģistrējies vai uz izsoli nav ieradies neviens Dalībnieks;
    3. neviens Dalībnieks nav pārsolījis Izsoles priekšmeta sākuma cenu;
    4. nepamatoti noraidīta kāda komersanta reģistrācija vai piedalīšanās izsolē;
    5. nepamatoti noraidīts kāds pārsolījums;
    6. Dalībnieku reģistrācija un/vai izsole nav notikusi Noteikumos noteiktajā laikā un vietā;
    7. Izsoles uzvarētājs nav samaksājis nosolīto cenu.
37. Lēmums par izsoles pasludināšanu par nenotikušu tiek paziņots visiem Dalībniekiem.
38. Ja izsole uzskatāma par nenotikušu, Izsoles komisija ir tiesīga lemt par atkārtotas izsoles rīkošanu vai nomas tiesību Karsto dzērienu tirdzniecības automātu izvietošanai nodošanu citā veidā atbilstoši tiesību aktu prasībām.
39. **Līguma slēgšana**
40. Izsoles uzvarētājs un Rīkotājs paraksta Līgumu par Izsoles priekšmetu 10 (desmit) darba dienu laikā pēc izsoles rezultātu apstiprināšanas.
41. Tiesības uz nosolīto un apmaksāto Izsoles priekšmetu rodas un tiek realizētas Līgumā noteiktajā kārtībā, apjomā un termiņos.
42. Līguma un tā pielikumu projekts pievienots Noteikumu 2. pielikumā un ir to neatņemama sastāvdaļa.
43. **Nobeiguma noteikumi**
44. Rīkotājam ir tiesības līdz izsoles uzsākšanai, izdarīt grozījumus Noteikumos. Noteikumu grozījumi vai Noteikumu jaunā redakcija tiek ievietota Rīkotāja tīmekļvietnē, un par grozījumiem Rīkotājs informē Dalībniekus.
45. Piedalīšanās izsolē ir personu brīvas gribas izpausme. Dalībnieki ievēro Noteikumu prasības.
46. Citas saistības attiecībā uz izsoles norisi, kas nav atrunātas Noteikumos, nosakāmas saskaņā ar Latvijas Republikas spēkā esošiem normatīvajiem aktiem.
47. Visas domstarpības un strīdi, kas var rasties Noteikumu izpildes gaitā, tiek risinātas savstarpēju pārrunu ceļā. Ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

\* Šis dokuments parakstīts ar drošu elektronisko parakstu un satur laika zīmogu

1.pielikums

Izsoles noteikumi nomas tiesībām

karsto dzērienu tirdzniecības automātu izvietošanai un izmantošanai

XIII Latvijas Skolu jaunatnes dziesmu un deju svētku norises vietās

**P I E T E I K U M S**

IZSOLEI

|  |  |
| --- | --- |
| 2025. gada 8. maijs  plkst. 10:00 | Nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās |

(izsoles datums un laiks)

1. Parakstot pieteikumu apliecinu, ka piesakos dalībai izsolē nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās.
2. Ziņas par izsoles dalībnieku:

|  |  |
| --- | --- |
| 2.1. |  |
|  | (juridiskas personas nosaukums) |
| 2.2. |  |
|  | (uzņēmuma reģistrācijas Nr.) |
| 2.3. |  |
|  | (juridiskā adrese, telefona numurs, elektroniskā pasta adrese) |
| 2.4. |  |
|  | (nodokļu maksātāja reģistrācijas Nr.) |
| 2.5. |  |
|  | (bankas rekvizīti) |
| 2.6. |  |
|  | (tālruņa numurs, elektroniskā pasta adrese) |

1. Ziņas par pieteikuma iesniedzēju:

|  |  |  |  |  |  |
| --- | --- | --- | --- | --- | --- |
| 3.1. |  | | | | |
|  | (atzīme par pilnvarojumu: izsniegšanas vieta, datums, Nr. vai pārstāvības pamats, tā apliecinoša dokumenta nosaukums, datums, numurs) | | | | |
|  |  | | | | |
| 3.2. |  |  |  |  |  |
|  | (vārds, uzvārds) |  | (personas kods) |  | elektroniskā pasta adrese |

Ar savu parakstu apliecinu, ka:

a) ar Izsoles noteikumiem nomas tiesībām karsto dzērienu tirdzniecības automātu izvietošanai un izmantošanai XIII Latvijas Skolu jaunatnes dziesmu un deju svētku norises vietās esmu iepazinies, to nosacījumiem piekrītu;

b) Pretendents atbilst izsoles noteikumu 20.punktā norādītajām prasībām;

c) piekrītu, ka Rīkotājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Rīkotājam pieejamām datubāzēm;

d) pieteikumu esmu aizpildījis precīzi, tajā esmu sniedzis patiesas ziņas:

2025.gada \_\_\_.\_\_\_\_\_\_\_\_\_,\* \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta) (pieteikuma iesniedzēja paraksts)\*

\* *Rekvizītus “datums” un “pieteikuma iesniedzēja paraksts” neaizpilda, ja pieteikums tiek parakstīts ar drošu elektronisko parakstu un iesniegts elektroniski.*